**Күні: 25.04.2012ж**

**Сабақтың тақырыбы:** Есептік және реттік сан есім

**Сабақтың мақсаты:**

**1.**Сөз табының бір түрі сан есім туралы білімдерін толықтыру. Есептік сан есімдермен таныстырып, олардың ерекшелігін меңгерту. Берілген сұрақтарға нақты, толық жауап беру.Оқушыларға білімді жетік меңгеру үшін әр түрлі тапсырмалар беру.

**2.**Ойлау қабілетін дамытып, белсенділігін арттыру. Ынта қойып тыңдау, жазу, талдау машықтарын қалыптастыру.Сөздік қорын, тіл байлығын дамыту.

**3.**Ұлтжандылыққа, адамгершілік, ізгілікке тәрбиелеу. Қазақ халқының асыл мұрасы мақал-мәтел үлгісінде тәрбиелеу.

**Сабақтың түрі:** Ашық сабақ

**Сабақ әдісі:** Сұрақ-жауап, топпен жұмыс. Ой-толғаныс

**Сабақтың көрнекілігі:** Сурет, бәйтерек, ребус, мақал- мәтелдер

**Сабақтың барысы:**

**I Ұйымдастыру кезеңі.**

Оқушыларды сабаққа дайындап, зейіндерін аудару.

**II Үй жұмысын сұрау**

* Үйге қандай тапсырма берілді?
* 18 - жаттығу

Жаттығуды тексеріп, талдау.

Бір қатар – бірінші қатар

Үш орын – үшінші орын

Тоғыз мектеп – тоғызыншы сынып

Алты сынып – алтыншы сынып

Ой қозғау (Сөз таптарының түрлерін қайталау)

* Сөз таптары дегеніміз не?
* Қазақ тілінде неше сөз табы бар? Оларды ата.
* Әр сөз табына тоқтал.

Біз алдыңғы сабақта қандай сөз табымен таныстық?

* Сан есім

Сан есім жалпы екі түрге бөлінеді. Реттік және есептік сан есім болып.

Оның сұрақтары қандай?

-Ыншы, -інші, -ншы, -нші қай сан есімнің жұрнақтары.

**III Жаңа сабақ**

Балалар, сонымен біз сан есім туралы өткенді есімізге түсірдік. Ендеше әрі қарай сабағымызды жалғастырамыз. Бүгін біздің сабағымыз ерекше өтпек. Себебі сендердің білімдеріңді тексеруге қонақтар келді. Бүгін біздің сабағымыз топпен өтеді, яғни 3 топқа бөлінеміз.

1 топ Қырандар

2 топ Сұңқарлар

3 топ Тұлпарлар

Әр топқа тапсырмалар беріледі. Сол тапсырмаларды дұрыс әрі тиянақты орындайық. Ендеше дәптерімізді ашайық, бүгінгі күнді жазамыз.

*1 топқа* **22 жаттығу***.* Реттік сан есімдерді есептік сан есімге айналдыр. Сонда қандай сұрақ қойылады.

Бесінші бөлме – бес бөлме Тоғызыншы бет – тоғыз бет

Жетінші пәтер – жеті пәтер Екінші касса – екі касса

*2 топқа* **23 жаттығу***.*Көшіріп жаз.Сан есімдерге сұрақ қой. Есептік сан есімнің астын – бір, реттік сан есімнің астың екі рет сыз.

Үш қозы, бес лақ, тоғызыншы үй, он екінші троллейбус, төртінші топ.

3 топқа 24 жаттығу. Мәтінді көшіріп жаз. Сан есімдерді тауып, олар сан есімнің қай түрі екенін айт.

Ақ арыстандардың табылғанына отыз жылдай ғана уақыт болды. Олар өте сирек кездеседі. Ұзын саны жетпіс – тен аспайды. Барлығы дерлік тек хайуанаттар бақтарында өмір сүреді. Ал табиғи ортада оларға қауіп – қатер көп. Басты жаулары – өздерінің сарғыш тұқымдастары.

**25 жаттығу** 3 топқа ортақ тапсырма. Сурет бойынша жұмыс

Тақтадағы суретке қарап, шығарма жазу. Жазған шығармаға ат қой.

(Оқушылар шығармаларын оқып, сан есімдердің түрлерін ажыратады)

Шығармашылық жұмыс

Мақал - мәтелдер беріледі. Сол мақал – мәтелдерді құрастырып, олардың мағынасын ашады.

1. Білекті бірді жығады,

Білімді мыңды жығады.

1. Бір ауыз сөздің тобықтай түйіні бар.
2. Жүз кісінің түсін білгенше

Бір кісінің атын біл

**26 – жаттығу** 3 топқа ортақ тапсырма. Сан есімдерді оқы. Реттік сан есімдерге – көптік жалғауларын, есептік сан есімдерге III әуелдік жалғауларын қосып айт. Мағыналарындағы өзгерісті байқа.

Есептік сан есім Реттік сан есім

Бір- бірі Бірінші -біріншілер

Екі – екісі Екінші - екіншілер

Үш - үші Үшінші – үшіншілер

Алты – алтысы Оныншы – оныншылар

Он - оны

**28 жаттығу** 3 топқа ортақ тапсырма. Ребус шешу

Жауабы: жаздың бір күні қыстың мың күнін асырайды.

3 топқа есептік және реттік сан есімдерге қатысты мақал – мәтелдер жасырынған ребус шешкізу. Әр топ ребустың шешуін айтып, мақалдардың мағынасын түсіндіріп, есептік және реттік сан есімді табу.

1 топ Елдің көзі елу

2 топ Жүз теңген болғанша

Жүз досың болсын

3 топ Жеті жұрттың тілін біл

Жеті түрлі білім біл

**IV Қорыту**

**V Үйге тапсырма:** 209 бет, 27 жаттығу.

**VI Бағалау:** Сабаққа белсенді қатысқан оқушыларды бағалау.